
Premisa.Definirea Cazului 


Ideologia comunistă are ca punct de plecare teoria determinismului 
social potrivit căreia comportamentul persoanei nu este inclus de propria 
individualitate, ci de clasa din care provine. Drept urmare, devine obligatorie 
educarea sa în spiritul” noii societăţi”, comuniste, singura care, se afirmă, în 
poate asigura dezvoltarea plenară . In această situaţie, rolul literaturii ca mijloc 
de propagandă devine covârşitor, ea având menirea să educe individul în 
spiritul supunerii fata de partid şi de conducătorul său, dar şi de ura fata de tot 
ce se opune acestei atitudini. Ca unică alternativă de existenţă, propaganda 
aduce astfel în prim-plan sloganul “cine nu este cu noi este împotriva noastră , 
cultivând insistent mitul patriei primejduite şi, drept urmare, vigilenta fata de 
„dușmanii poporului şi necesitatea luptei de clasă, internationalismul proletar 
(proletari din toate ţările, uniti-va!), dar şi cultul conducătorului providential. 


Descrierea si analiza cazului 


Inceputurile: 

- In 1944 se înfiinţează ARLUS(Asociatia Romana pentru Strangerea Legaturilor cu Uniunea 
Sovietica ), avandu-l presedinte pe Constantin |.Parhon.Presedintele Sectiei literatura si filozofie 
este Mihail Sadoveanu . 

- In 1945 se înfiinţează Universitatea Muncitoreasca PCR numită din 1946 “Stefan 
Gheorghidiu” inalta şcoală de pregătire muncitorească pentru fiii şi fiicele poporului. 

- In 1946 - se dă publicităţii o primă listă cuprinzând titlurile a 2538 de cărţi care sunt 
interzise, scoase din bibliotecile publice si distruse. 

- In 1948 - se tipăreşte, intr-un volum de peste 500 de pagini, o noua listă de Publicaţii 
interzise, care cuprinde un număr sporit de nume de autori şi titluri: 8779. Astfel, din librării, din 
biblioteci publice şi chiar din case, sunt confiscate şi distruse cărţi semnate de Vasile Alecsandri, 
Grigore Alexandrescu, Dimitrie Anghel, Nicolae Bălcescu, Lucian Blaga, lon Barbu, Dimitrie 
Bolintineanu. Dimitrie Cantemir. Otilia Cazimir, Emil Cioran, George Coşbuc,Victor Eftimiu. Mircea 
Eliade. Mihai Eminescu,Nicolae Filimon, lon Ghica,Octavian,Goga, Anton Holban, Eugen lonescu, 
Titu Maiorescu, Costache Negruzzi, Alexandru Odobescu, Anton Pann, Cezar Petrescu, Liviu 
Rebreanu, lon Heliadc-Rădulescu, Alecu Russo, Mihail Sebastian. Damian Stănoiu, Vladimir 
Streinu, Gheorghe Şincai, lonel Teodoreanu. George Topirceanaj Radu Tudoran, Alexandru 
Vlahuţă. Vasile Voiculescu şi de încă multi alţii. 


- In ianuarie 1948 ,numele lui Tudor Arghezi insusi este scos din 
literatura,iar volumul “ Una suta una poeme” „retras din librarii. 

- 1949- sunt interzise 119 creatii populare . Devine obligatorie 
înregistrarea maşinii de scris la Miliție. 

-1949 se înfiinţează Şcoala de Literatură „Mihai Eminescu” al cârei scop 
era să producă scriitori pe bandă rulantă. Condiţiile admiterii: origine socială 
,»sanatoasa şi recomandarea comitetului de partid. Va fi desfiinţată in 1955. 

-1952 în urma apariţiei ,genialei” lucrări a tovarăşului Stalin , Marxismul 
si problemele lingvisticii, este suprimată revista “Cum vorbim”, redactată de 
Al. Graur; este, totodată, criticată „atitudinea duşmânoasă” a lingviştilor 
lorgu lordan, Al. Rosetti şi Al. Graur, ultimii doi fiind scoşi din invatamant, ca 
necorespunzători. 


Omul nou. Viata nouă 


Autorităţile nu scapă din vedere şcoala, fiind interesate de primenirea 
ideologică a manualelor şi a programelor didactice (întrucât toate manualele 
anterioare anului 1947 fuseseră scoase din uz).In 1948, reforma sovietizanta a 
invatamantului schimba radical compoziţia de clasă a personalului didactic, 
înfiintandu-se facultăţi muncitoreşti care produc pe bandă, în câteva luni 
„specialişti cu origine sănătoasă, apti să-i înlocuiască pe cei disponibilizati, 
concediati ori trimişi în puşcărie. 

Tinerii studiază după materiale de propagandă cu vag aspect didactic, 
încropite la repezeală, pe măsură ce se publică scrieri cu mesaj comunist şi se 
impun nume noi. In anul 1950 apar tezele provizorii de istoria litaraturii 
romane in care creatia literara era ilustrata,intre altii,de necunoscuti precum 
lon Paun-Pincio „Raicu lonescu-Rion, Alexandru Sahia (pentru trecut) si 
Mihai Beniuc (pentru prezent) . 


Sunt considerate “snoabe", „mistice", ,descompuse”, „dezumanizate 
, „degenerate , „morbide , „iraţionale", , retrograde", „putrede şi ,decadente” 
toate creaţiile simboliste, ermetice „suprarealiste, naturaliste, expresioniste, 
dadaiste etc. Este condamnat, de asemenea, tot ce ţine de estetism. 

Cine nu scria intr-un limbaj popular accesibil şi nu avea o concepţie 
Nnalta materialist--dialectica asupra vieţii, cine arăta o cat de mică simpatie 
pentru intimitati poetice, pentru naturalism, pentru erotism şi divertisment, 
pentru proza analitică, polițistă sau de aventuri se descalifică în ochii 
partidului ca scriitor. 

Numeroşi intelectuali de prestigiu au fost arestaţi şi condamnaţi la 
mulţi ani de închisoare, fiind acuzaţi de uneltire impotriva ordinii sociale , 
printre ei numarandu-se Constantin Noica, Dinu Pillat, N.,Alexandru 
Paleologu,Vasile Voiculescu,Nichifor Crainic etc. 


P.C.R- Poporul.Ceausescu.Romania 


Nicolae Ceaușescu (n. 26 ianuarie 1918, Scornicești, 
România — d. 25 decembrie 1989, Târgoviște, România) a fost 
un om politic comunist român, secretar general al Partidului 
Comunist Român, șeful de stat al Republicii Socialiste România 
din 1967 până la căderea regimului comunist, survenită în 22 
decembrie 1989. 

La 22 decembrie 1989, printr-un decret al CFSN semnat 
de lon Iliescu, a fost constituit Tribunalul Militar Exceptional. 
La 25 decembrie 1989, soţii Nicolae și Elena Ceaușescu au fost 
judecaţi în cadrul unui proces sumar de acest tribunal, 
condamnați la moarte și executaţi la câteva minute dupa 
pronunţarea sentinţei. 


Partidul Comunist Român (PCR) a fost un partid politic 
creat în anul 1921 ca rezultat al scindării ramurii bolșevice de 
extremă stânga de Partidul Socialist din România. În România 
interbelică PCR a fost o mică organizare politică ilegală, 
subordonată Cominternului și implicit Uniunii Sovietice care a 
susținut ideologic revoluţia comunistă. 


Două principale instrumente au făcut posibilă perpetuarea dictaturii 
comuniste: poliţia politică şi propaganda. Scopul lor a fost să distrugă 
cetăţeanul, spiritul civic în genere, şi să construiscă un individ - omul nou - 
perfect manevrabil. Versurile lui George Lesnea :” Partidul e-n toate/ E-n cele 
ce sunt/ Şi-n cele ce mâine vor râde la soare/ E-npruncul din leagan/Si-n omul 
carunt/E-n viaţa ce veşnic nu moare”invatate de elevi vreme de mai multe 
decenii, exprimă, probabil cel mai exact natura dominaţiei totalitare. 

Intelectualii au fost somati să se conformeze dogmelor “realismului 
social”, pentru că realitatea nu era ceea ce percepea artistul ci ceea ce 
decidea partidul că trebuia să fie. „Omul nou” glorificat de propaganda 
regimului era, de fapt, fiinţa total pliabilă, fără “sira spinarii” si fara un 
sentiment al responsabilitatii. 


Nimic din ceea ce hotăra Conducatorul nu putea fi contestat, deşi 
realitatea cotidiana producea din ce in ce mai multe motive de nemulţumire. 
S-a ajuns chiar ca ,in anii 80, să fie interzise în programele de radio şi de 
televiziune sau in presă cuvinte precum „întuneric ", „frig”, „foame, „moş, 
,Vaba „moarte”, „cruce“, ,preot”, ,portocale”, ,banane”, „cafea” etc., unele 
fiind socotite drept aluzive la adresa cuplului prezidenţial. 


Propaganda prin intermediul literaturii a simplificat la maximum 
mecanismul creaţiei. Principiul estetic, condiţia însăşi a artei din toate 
timpurile, a fost înlocuit cu acela al eficienţei în ceea ce priveşte atingerea 
obiectivului propagandistic. Drept urmare, scriitorul a devenit un simplu 
executant al comenzii idelogice venite din partea partidului. 


SEDINTA 
de Mihu Dragomir 


În jurul mesei albe, trei ţărani. 
Pietroase sunt obrazele, de ani. 
Și-au pus caciulile pe-un colt, deoparte. 
Citește unul tare, dintr-o carte. 


Apoi vorbesc, agale, în-de-ei. 
Sunt președinți de colectiv tustrei. 
Graieste unul cu mustata stanca: 
“Eu zic să facem virament, la banca”. [...] 


În poezia Sedinta de Mihu Dragomir este 
vorba de “trei ţărani” care stau în jurul 
unei mese albe. Obrazele sunt descries ca 
fiind pietroase, ceea ce arată batranetea 
celor trei ţărani. Este descrisă acțiunea de 
la masă, aceștia dându-și căciulile jos de pe 
cap “și-au pus căciulile pe-un colt, 
deoparte”. Faptul că unul dintre ei citește 
tare “dintr-o carte” accentuează 
batranetea acestora care apoi vorbesc 
„agale” între ei. Adjectivul agale dă o stare 
de încetineală în scena dintre aceștia. Cei 
trei sunt „președinți de colectiv”, prin 
aceasta arătând importanţa acestora. Unul 
dintre ei “cu mustata stanca” spune: “Eu 
zic să facem virament, la bancă” aratand și 
o bogăţie a acestora. 


Sirena-nfăşoară, 
Ca un glas ce suna 
Zbatut în furtună, 

Inimi, oameni, ţară. 

Şi stăteau la jar 

Muncitorii roată 
Ca-n veac legendar 

Voinicii de-altădată. 
Şi la focul viu 
Vorbeau de Gheorghiu, 
Da-mprejur nu fagi, 
Nici izvoare dragi, 

Ci ateliere 
Stăteau în tăcere. 
Fier, curent, maşină, 


Fiul Patriei 


de Mihai Beniuc 


Strung,motoare,șină 
Toate ale cui? 

A dușmanului. 
Ele sug din brata 
Sânge și viaţă. 

Și schimbă-n dolar 
Pentru cămătar 
Truda noastră,chinul 
Și lasă veninul 
Pentru omul muncii 
Să-și hrănească pruncii 
La Griviţa, mări, 
Muncitorii ţării 
Cumplit au murit 
Și nu s-au bocit 


Ci în loc de ramuri, 
Îi plângeau dinamuri, 
Și-n loc de izvoara, 
Îi boceau motoara 
Și tipau cu vaier 
Trenurile-n aer, 

Și plângea sirena 
Din toată puterea, 
De rupea tăria 
Cât e România! 
lar Gheorghiu-Dej, 
Cu alti fii viteji 
A fost prins de viu [..] 


Fragmentul dat din poezia:"Fiul Patriei" de Mihai Beniuc , începe cu 
prezentarea sirenei de alarmă care se aude în " inimi , oameni , tara” 
asemenea unui glas "Zbatut în furtună ".În următoarele versuri sunt 
prezentaţi nişte muncitori , stand în jurul focului aşa cum stateau şi voinicii 
"de-altădată' făcându-se astfel legătură cu generaţiile trecute "Că-n veac 
legendar." În jurul focului aceştia discutau despre Gheorghe Gheorgiu Dej 
"Vorbeau despre Gheorgiu" ,iar spaţiul în care se aflau era lipsit de elemente 
ale naturii "Da-mprejur nu fagi ,/Nici izvoare dragi " .Enumeratia " Fier 
„curent,maşină /Strung , motoare ,sina" simbolizează elementele necesare 
unei lupte iar prin interogatia "Toate ale cui?" şi răspunsul "A duşmanului “, 
se conturează astfel atmosfera războiului. În versurile următoare la Griviţa 
“muncitorii ţării ' mor într-un mod onorabil prin faptul ca : "Cumplit au 
murit/Si nu s-au bocit .", bocitoarele lor fiind "dinamurile" , "motoarele" şi 
"trenurile" . Fragmentul se încheie cu imaginea auditivă dată de plânsetul 
sirenei "Şi plângea sirenă ,/Din toată puterea/De rupea tăria /Cât e Romania " 
şi prin prinderea lui Gheorghe Gheorgiu Dej cu vitejii săi :'lar Gheorgiu Dej 
,/Cu alti fii viteji,/A fost prins de viu." 


Concluzii : 


Toate aceste produse ca şi limbajul din care au fost realizate, continua lor 
difuzare în şcoală, la locul de muncă, la teatru, la televiziune, la radio, în toate 
publicaţiile timpului au avut un efect copleşitor asupra constiintelor, 
impunând, în timp, o adevărată mitologie a comunismului. Imensa presiune 
totalitară, dar şi abolirea criteriului estetic în judecarea literaturii a produs 
deformari ale căror consecinţe mai dainuie încă. lar uitarea este, în acest caz, 
cel mai putin adecvat remediu. Tocmai de aceea cunoaşterea şi justa lor 
apreciere devin necesare. 

Intr-o carte celebră, o adevărată distopie antitotalitară, 1984, scriitorul englez 
George Orwell punea în gura Fratelui cel Mare (Big Brother) următoarele 
cuvinte: Cine controleaza prezentul controleaza trecutul,iar cine cotroleaza 
trecutul controlează viitorul. Este ceea ce au început- şi au şi reuşit adesea - 
toţi Conducătorii, si nu doar cei din cărţi, ci şi cei reali. 


Aplicaţii: 


prezentaţi colegilor. 

